רונן שמחי

רונן שמחי הוא קצין צה"ל בדרגת תת-אלוף. שירת כטייס קרב בחיל האוויר הישראלי, פיקד על בסיס רמת דוד ועל בסיס נבטים. כיהן כנספח צבאי בסינגפור.

ביוגרפיה 
רונן שמחי נולד וגדל במושב משען. למד בפנימייה ובבית הספר התיכון על שם מיי בויאר. 

התגייס לקורס טיס ב-1983 וסיים במגמת קרב. שירת כטייס סקייהוק, F-4 פנטום ו-F-16. בשנים 2003–2005 פיקד על טייסת 109. לאחר מכן שירת במטה החיל, ויצא ללימודים. ב-2009 מונה למפקד בסיס רמת דוד, ובאוקטובר 2011 מונה למפקד בסיס נבטים בדרגת תת-אלוף, שירת בתפקיד עד מאי 2013 ועבר לכהן כנספח צה"ל בסינגפור.

שמחי בוגר תואר ראשון בחשבונאות וניהול מאוניברסיטת חיפה; בוגר המכללה לביטחון לאומי; ובעל תואר שני במדע המדינה ולימודי ביטחון מאוניברסיטת חיפה.

קישורים חיצוניים

הערות שוליים

תתי-אלופים בחיל האוויר
נספחים צבאיים ישראלים בסינגפור
טייסי חיל האוויר הישראלי
מפקדי בסיס רמת דוד
מפקדי בסיס נבטים
בוגרי תיכון בויאר
בוגרי אוניברסיטת חיפה
אנשי המושב
בוגרי המכללה לביטחון לאומי
ישראלים שנולדו במאה ה-20